**PASIŪLYMAS DĖL PROJEKTŲ ATRANKOS KRITERIJAUS NUSTATYMO**

2020 m. lapkričio 6 d.

|  |  |
| --- | --- |
| **Pasiūlymus dėl projektų atrankos kriterijų nustatymo ir (ar) keitimo teikianti institucija:** | Lietuvos Respublikos socialinės apsaugos ir darbo ministerija |
| **Veiksmų programos prioriteto numeris ir pavadinimas:** | 14 prioritetas „Veiksmų, skirtų COVID-19 pandemijos sukeltai krizei įveikti, skatinimas, siekiant didinti užimtumą ir socialinę įtrauktį“ |
| **Veiksmų programos konkretaus uždavinio numeris ir pavadinimas:** | 14.1.1 uždavinys „Didinti gyventojų užimtumą, prisitaikymą prie besikeičiančios darbo rinkos ir atsparumą pandemijos sukeliamiems kasdieniams iššūkiams“ |
| **Veiksmų programos įgyvendinimo priemonės (toliau – priemonė) kodas ir pavadinimas:** | Priemonė Nr. 14.1.1-ESFA-V-xxx „Aktyvios darbo rinkos politikos priemonių įgyvendinimas, mažinant pandemijos poveikį užimtumui“ |
| **Priemonei skirtų Europos Sąjungos struktūrinių fondų lėšų suma, mln. Eur:** | 46,00 |
| **Pagal priemonę remiamos veiklos:** | Aktyvios darbo rinkos politikos (toliau – ADRP) priemonių įgyvendinimas (profesinis mokymas ir neformalusis švietimas, konsultavimas ir profesinis orientavimas, darbo įgūdžių įgijimo rėmimas, įdarbinimas subsidijuojant, darbo rotacija, parama bedarbių teritoriniam judumui, savarankiško užimtumo rėmimas, darbo vietų steigimo (pritaikymo) subsidijavimas, vietinių užimtumo iniciatyvų projektų įgyvendinimas, kitos bedarbių užimtumo gebėjimus ir galimybes didinančios ADRP priemonės), kitos užimtumo skatinimo ir motyvavimo priemonės ir paslaugos, skatinančios asmens perėjimą nuo nedarbo prie užimtumo darbo rinkoje arba užtikrinančios nedarbo prevenciją. |
| **Pagal priemonę remiamos veiklos arba dalis veiklų bus vykdomos:** | **Stebėsenos komiteto pritarimas nereikalingas, nes:****X** veiklos bus vykdomos Lietuvoje (arba ES šalyse, kai projektai finansuojami iš Europos socialinio fondo);bus vykdomos projektų veiklos, susijusios su teminiu tikslu, pagal reglamento (ES) Nr. 1303/2013 9 straipsnio pirmosios pastraipos 1 punktą;apribojimai veiklų vykdymo teritorijai netaikomi |
| **Projektų atrankos būdas (finansavimo forma finansinių priemonių atveju):** | **X** Valstybės projektų planavimas Regionų projektų planavimas Projektų konkursas Tęstinė projektų atrankaFinansinė priemonė |

|  |  |
| --- | --- |
| **Teikiamas tvirtinti:****X SPECIALUSIS PROJEKTŲ ATRANKOS KRITERIJUS**  **PRIORITETINIS PROJEKTŲ ATRANKOS KRITERIJUS** | **X Nustatymas** **Keitimas** |
| **Projektų atrankos kriterijaus numeris ir pavadinimas:** | 1. Projektai turi atitikti Lietuvos Respublikos užimtumo įstatymo nuostatas  |
| **Projektų atrankos kriterijaus vertinimo aspektai ir paaiškinimai:** | Vertinama projekto atitiktis [Lietuvos Respublikos užimtumo įstatymo](https://e-seimas.lrs.lt/portal/legalAct/lt/TAD/b9ca8ad03de611e68f278e2f1841c088/asr) nuostatoms: tikslinės grupės, remiamos veiklos, remiamų veiklų finansavimo dydžiai. Vertinant būtina įsitikinti, ar projekto paraiškoje yra pateiktas pagrindimas, kaip projektas prisideda prie Lietuvos Respublikos užimtumo įstatymo 11 straipsnyje nustatyto užimtumo rėmimo sistemos tikslo ir uždavinių įgyvendinimo, ar projekte numatytos tikslinės grupės atitinka bent vieną iš Lietuvos Respublikos užimtumo įstatymo 25 straipsnyje nurodytų tikslinių grupių, ar veiklos atitinka bent vieną iš 36–47 straipsniuose nurodytų veiklų ir šių veiklų finansavimo nuostatas, taip pat, ar atsakingas projekto vykdytojas atitinka šio įstatymo 16 straipsnio nuostatas. |
| **Projektų atrankos kriterijaus pasirinkimo pagrindimas:** | Kriterijus padės įvertinti, ar projektas prisideda prie Lietuvos Respublikos užimtumo įstatyme numatytų tikslų ir uždavinių įgyvendinimo. Kriterijus pasirinktas siekiant užtikrinti investicijas į veiksmus, skirtus įveikti COVID-19 pandemijos sukeltą krizę ir prisidėti prie Veiksmų programos 14.1.1 uždavinio „Didinti gyventojų užimtumą, prisitaikymą prie besikeičiančios darbo rinkos, ir atsparumą pandemijos sukeliamiems kasdieniams iššūkiams“ įgyvendinimo. ADRP yra vienas iš pagrindinių instrumentų reaguojant į korovaviruso Covid-19 pandemijos sukeltą poveikį užimtumui ir darbo rinkai. Šių priemonių taikymas padės darbo netekusiems asmenims greičiau sugrįžti į darbo rinką organizuojant profesinį orientavimą ir konsultavimą, kvalifikacijos suteikimą ir perkvalifikavimą, remiant jų užimtumą, teikiant paramą steigiantiems naujas darbo vietas sau ir kitiems.  |

Viceministras Eitvydas Bingelis